**Т Е Х Н И Ч Е С К А С П Е Ц И Ф И К А Ц И Я**

**За изпълнение на обществена поръчка с предмет:**

**„Поддръжка, ремонт и резервни части за компютърна техника за срок от 36 месеца за нуждите на ТП ДГС Лом”**

**І.** **ПРЕДМЕТ НА ПОРЪЧКАТА**

Предмет на поръчката е : „Поддръжка, ремонт и резервни части за компютърна техника за срок от 36 месеца за нуждите на ТП ДГС Лом”.

*Целта на поръчката* е при спазване на принципите и правилата на Закона за обществените поръчки (ЗОП) да бъде избран независим изпълнител, притежаващ реален капацитет, професионална квалификация и практически опит за качествено и своевременно осъществяване на нейния предмет.

*Предметът на поръчката* включва изпълнение на следните дейности:

 1.1. Поддръжка – всеки месец в период 36 месеца от сключване на договора.

 1.2.Периодична проверка и настройка на компютърната техника.

 **2.**Ремонт на компютърната техника при необходимост. Ремонтните дейности включват отстраняване на възникнали повреди, констатирани от **Изпълнителя** при извършване на техническите прегледи или по сигнал на **Възложителя**.

 2.1. Доставка на резервни части и принадлежности се извършва при необходимост.

 2.2. Ремонтът за всички сервизни работи по компютърната техника се извършва безплатно, като се заплаща само стойността на резервната част.

 2.3. Доставката и монтажът на резервните части се извършват в срок до 5 (пет) работни дни от сигнализирането на **Възложителя.**

 2.4**. Изпълнителят** следва да се отзовава при повикване от страна на **Възложителя** до 24 /двадесет и четири/ часа, а при спешност до 2 часа от получаване на съобщение, (телефон, e-mail или факс).

**ІІ. МЯСТО НА ИЗПЪЛНЕНИЕ НА ПОРЪЧКАТА**

Административната сграда на ТП ДГС Лом, а в случай, че техниката не може да бъде ремонтирана на място (само в изключителни случаи, когато ремонтът изисква пренасяне ан техниката в офиса на Изпълнителя) – мястото на изпълнение е сервизната база-офис на изпълнителя. Когато се налага ремонтът да бъде извършен в базата-офис на изпълнителя, транспортът на повредената техника е за сметка на Изпълнителя.

 **ІІІ. ОБХВАТ НА ПОРЪЧКАТА. Изисквания към изпълнението на обществената поръчка**

Общата прогнозна стойност на обществената поръчка включва и стойността на вложените консумативи и резервни части.

**Налична компютърна техника на ТП ДГС Лом**

|  |  |  |
| --- | --- | --- |
| № | Компютърна техника | брой |
| 1. | Компютърна система | 7 |
| 2. | Принтери | 4 |
| 3. | Мултифункционално устройство | 3 |
| 4. | UPS | 1 |
| 5. | Преносим компютър | 1 |

**Ремонтни дейности и консумативи невключени в техническата спецификация се изпълняват с 10 % отстъпка от редовната цена на Изпълнителя в момента на извършване на услугата.**

|  |  |  |  |
| --- | --- | --- | --- |
| Артикул № | Вид артикул | Описание на артикула | Прогнозноколичествоброй |
| 1 | Памет | TEAM GROUP ELITE DDR3-4 GB,1600 MHZ,CL11-11-11-28 1.5 V | 2 |
|  2 | Дънна платка | GIGABYTE GA-F2A68HH-S1,SOCKET FM2+,MICRO ATX,DDR3,REV.1.0 | 2 |
| 3 | Видео карта | GIGABYTE GV-N710D3-2GL,2GB,GDDR3 64 BIT,DVI-D,D-SUB,HDMI,REV 1.0 | 3 |
| 4 | Захранващ блок  | FSP GROUP FSP300-50A4BCC,3 | 2 |
| 5 | Клавиатура | С цифров блок | 3 |
| 6 | USB удължител - | 3 метра | 1 |  |
| 7 | Зареждане на тонер касети | За наличната техника – принтери и мултифунционални устройства | 120 |  |

**Избраният Изпълнител следва да изпълнява поръчката при следните технически условия за изпълнението й:**

1. Осигуряване на хардуерна и софтуерна поддръжка на наличната компютърна техника, както и поддръжка на периферните устройства и на локалната мрежа.

2. Поддръжка както на наличната към откриване на процедурата компютърна техника съгласно Техническата спецификация от документацията за възлагане на обществената поръчка, така и на придобитата такава след този момент.

3. Периодът на обслужване, т.е. времето през което избраният Изпълнител ще е на разположение да обхваща работните дни на седмицата.

4. Доставките на консумативи и ремонтните дейности ще се извършват при възникнала необходимост.

5. След констатиране на повредата Изпълнителят да информира Възложителя относно характера й, цената и времето, необходимо за нейното отстраняване и след неговото съгласие да извършва ремонта.

6. При необходимост от влагане на консумативи и резервни части за отстраняване на повреда, Изпълнителят да уведомява Възложителя и след неговото съгласие да извършва влагането им.

7. Изпълнителят следва да отстранява констатираните повреди, за които са необходими резервни части и консумативи в срок до 3 /три/ работни дни от полученото от Възложителя съгласие.

8. В случай, че необходимата резервна част не може да бъде доставена и ремонтирана в рамките на срока указан в т.7, то Изпълнителят следва да уведоми за това Възложителят и да посочи прогнозния краен срок за отстраняване на повредата.

**Изисквания за качество:**

1. Поддръжката на софтуера включва инсталиране, преинсталиране, обновяване, настройка на операционните системи и друг приложен софтуер, антивирусна защита и почистване от вируси и т.н.

2. Поддръжката на хардуера включва тестване, диагностика и пълна профилактика на хардуера, както и консултация при избор на хардуер при необходимост от смяна или ремонт.

3. Поддръжката на периферните устройства включва инсталиране, преинсталиране и настройка, както и консултация при избор на такива.

4. Доставените, вложени и монтирани резервни части, ще са нови, оригинални и/или съвместими съгласно изискванията на производителя, да отговарят на изискванията за качество в Република България и/или Европейския съюз, както и ще притежават сертификат за произход и качество.

5. Всички дейности по техническо обслужване или ремонт се извършват съгласно изискванията, установени от производителя на съответната техника.

6. След извършване на ремонтните дейности, Изпълнителят ще вписва в протокол извършената работа, вложените резервни части и гаранционния срок, който поема.

**Всички разходи, свързани с транспортиране на повредената компютърна техника от и до седалището на Възложителя са за сметка на Изпълнителя.**

**Срокът на валидност на предложението за изпълнение на поръчката /офертата/ не може да бъде по-кратък от 90 (деветдесет) дни, считано от датата на изтичане на срока за подаване на предложенията, съгласно Обявлението за обществена поръчка.**